খং দমন কৰিব নোৱাৰি শ্ৰেণীকোঠাত এগৰাকী ছাত্ৰক নিৰ্মমভাৱে প্ৰহাৰ কৰি পিছত শিক্ষা বিভাগৰ দ্বাৰা নিলম্বিত হ'ব লগীয়া হয় বাইহাটা চাৰি আলিৰ গছবাৰী হাইস্কুলৰ এজন শিক্ষক। নিলম্বিত শিক্ষকজনৰ নাম অশোক চৌধুৰী। জানিব পৰা মতে শ্ৰী চৌধুৰীয়ে যোৱা ১৭ নৱেম্বৰত নৱম শ্ৰেণীৰ এজন ছাত্ৰক শ্ৰেণীকোঠাৰ ভিতৰতে অতি বেয়াকৈ মাৰপিট কৰে। পিছত ছাত্ৰজনৰ অভিভাৱক আৰু বিদ্যালয়খনৰ আন আন ছাত্ৰ-ছাত্ৰীয়ে এই বিষয়ত বিদ্যালয়খনৰ প্ৰধান শিক্ষকক অভিযোগ দিয়ে। অভিযোগৰ ভিত্তিত প্ৰধান শিক্ষক ভূপেন বড়োৱে ২২ নৱেম্বৰত বিদ্যালয় পৰিচালনা সমিতি, শিক্ষক-কৰ্মচাৰী গোট আৰু স্থানীয় ব্যক্তিৰ উপস্থিতিত এখন সভা অনুষ্ঠিত কৰে। সভাখনৰ পিছত প্ৰধান শিক্ষকজনে এক প্ৰতিবেদন প্ৰস্তুত কৰি কামৰূপ জিলাৰ বিদ্যালয়সমূহৰ পৰিদৰ্শকৰ হাতত অৰ্পণ কৰে। এক নামৰ শিক্ষকগৰাকীক কামৰূপ জিলা শিক্ষা বিষয়াই শনিবাৰে চাকৰিৰ পৰা নিলম্বন কৰে। এই প্ৰতিবেদনৰ ভিত্তিত শিক্ষা বিভাগে অভিযুক্ত শিক্ষকজনক আই.এছ./কে.ডি.ডি./ই০১ চাচপেনচন/১৬-১৭/৩৪৮১-৮৫ নিৰ্দেশ যোগে নিলম্বন কৰে। উল্লেখযোগ্য যে অশোক চৌধুৰী নামৰ শিক্ষকগৰাকীৰ বিৰুদ্ধে পূৰ্বেও কেইবাবাৰো বিদ্যালয়খনৰ ছাত্ৰ-ছাত্ৰীয়ে প্ৰধান শিক্ষকক অভিযোগ দি আহিছিল।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
